CELEX: 62017CB0079
Language: sk
Date: 2018-09-06 00:00:00
Title: Vec C-79/17: Uznesenie Súdneho dvora (ôsma komora) zo 6. septembra 2018 (návrh na začatie prejudiciálneho konania, ktorý podal Landesverwaltungsgericht Oberösterreich – Rakúsko) – Konania začaté na návrh Gmalieva s. r. o. a i. (Návrh na začatie prejudiciálneho konania — Článok 99 Rokovacieho poriadku Súdneho dvora — Slobodné poskytovanie služieb — Hazardné hry — Monopol na hazardné hry v členskom štáte — Vnútroštátna právna úprava, ktorá zakazuje prevádzkovanie hracích automatov bez predchádzajúceho povolenia správnych orgánov)

5.11.2018   
            
            
               SK
            
            
               Úradný vestník Európskej únie
            
            
               C 399/12
            
         
      Uznesenie Súdneho dvora (ôsma komora) zo 6. septembra 2018 (návrh na začatie prejudiciálneho konania, ktorý podal Landesverwaltungsgericht Oberösterreich – Rakúsko) – Konania začaté na návrh Gmalieva s. r. o. a i.
      (Vec C-79/17) (1)
      
      ((Návrh na začatie prejudiciálneho konania - Článok 99 Rokovacieho poriadku Súdneho dvora - Slobodné poskytovanie služieb - Hazardné hry - Monopol na hazardné hry v členskom štáte - Vnútroštátna právna úprava, ktorá zakazuje prevádzkovanie hracích automatov bez predchádzajúceho povolenia správnych orgánov))
      (2018/C 399/15)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesverwaltungsgericht Oberösterreich
      
         Účastníci konania
      
      
         Žalobcovia: Gmalieva s.r.o., Celik KG, PBW GmbH, Antoaneta Claudia Gruber, Play For Me, GmbH, Haydar Demir
      
         za účasti: Landespolizeidirektion Oberösterreich
      
         Výrok
      
      Prináleží vnútroštátnemu súdu, aby určil, či vzhľadom na údaje poskytnuté Súdnym dvorom Európskej únie najmä v rozsudku z 30. apríla 2014, Pfleger a i. (C-390/12, EU:C:2014:281), vnútroštátny systém monopolu na hazardné hry, ako je ten, o ktorý ide vo veci samej, sa musí považovať za zlučiteľný s článkami 56 a nasl. ZFEÚ, pokiaľ sa v konaní pred vnútroštátnym súdnom preukáže, že:
      
                  —
               
               
                  hráčska závislosť nepredstavuje spoločenský problém, ktorý by odôvodňoval zásah štátu,
               
            
                  —
               
               
                  zakázané hazardné hry nie sú považované za trestnú činnosť, ale iba za správny priestupok proti verejnému poriadku,
               
            
                  —
               
               
                  príjmy, ktoré plynú štátu z hazardných hier, dosahujú každoročne viac než 500 miliónov eur, t. j. 0,4 % celkového štátneho rozpočtu a
               
            
                  —
               
               
                  cieľom propagácie uskutočňovanej držiteľmi licencie je predovšetkým nabádať k hraniu hazardných hier osoby, ktoré ich doteraz nehrali.
               
            
         (1)  Ú. v. EÚ C 178, 6.6.2017.